《移菊》
宋代·吴则礼

爱此秋气凉，捐书坐北户。
黄华手自栽，开花忽无数。
朔风吹寒云，色映茅檐暮。
起立伫幽香，泥衣有零露。
旋移霜中花，娱此覉旅人。
白发图一笑，天公初不嗔。
平生饱参鼻，宿昔应供身。
老大无所著，幽花如绝伦。
胜处那可已，聊复运意根。
漉彼汗滓酒，浇兹葵苋唇。
凭君办好语，与招江海魂。
端欲道逸想，缅焉难具论。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。